Ο **Σουλτάν Κιοσέν** (τουρκικά: *Sultan Kösen*, γεννήθηκε 10 Δεκεμβρίου 1982) είναι Τουρκοκούρδος αγρότης που κατέχει το Παγκόσμιο Ρεκόρ Γκίνες για τον ψηλότερο εν ζωή άνδρα με ύψος 2,51 μέτρων. Η αύξηση προέκυψε από την μεγαλακρία που προκλήθηκε από έναν όγκο που επηρεάζει την υπόφυση. Το ανάστημα του είναι τέτοιο που χρησιμοποιεί πατερίτσες για να περπατήσει.

Βιογραφία
---------

Ο Κιοσέν είναι κουρδικής καταγωγής με τους γονείς του τις τρεις αδελφούς και την αδελφή του να έχουν κανονικό ύψος. Δεν κατάφερε να ολοκληρώσει όλες τις σχολικές τάξεις λόγω του ύψους του και αντί γι'αυτό εργάστηκε ως αγρότης. Το 2002-03 στα 20 χρόνια του με ύψος τότε 2,42 μέτρα εντάχθηκε στη Γαλατασαράι παίζοντας μπάσκετ αλλά δεν μπόρεσε να συνεχίσει λόγω κινητικών προβλημάτων. Περιγράφει τα πλεονεκτήματα του να είναι ψηλός λέγοντας ότι μπορεί να δει από μεγάλη απόσταση και να βοηθήσει την οικογένειά του με σπιτικές εργασίες όπως αλλαγή λαμπτήρων και κουρτινών. Αναφέρει ως μειονεκτήματα το ότι δεν μπορεί να βρει ρούχα για το ύψος του ή παπούτσια που ταιριάζουν και ότι είναι δύσκολο να χωρέσει σε αυτοκίνητο μεσαίου μεγέθους.

Ξεκινώντας το 2010, ο Κιοσέν έλαβε θεραπεία Gamma-Knife για τον όγκο υπόφυσής του στην Ιατρική Σχολή του Πανεπιστημίου της Βιρτζίνια και έλαβε φαρμακευτική αγωγή για τον έλεγχο των υπερβολικών επιπέδων της αυξητικής ορμόνης. Τον Μάρτιο του 2012 επιβεβαιώθηκε ότι η θεραπεία ήταν αποτελεσματική στην ανάσχεση της ανάπτυξης του Κιοσέν.

Τον Οκτώβριο του 2013 παντρεύτηκε την γεννημένη στη Συρία Μερβέ Ντιμπό. Σε μια συνέντευξη δήλωσε ότι το μεγαλύτερο πρόβλημα με τη γυναίκα του είναι η επικοινωνία. Αυτός μιλάει κουρδικά και τουρκικά αλλά η γυναίκα ομιλούσε μόνο αραβικά.

Στις 13 Νοεμβρίου 2014 ως μέρος της Ημέρας Ρεκόρ Γκίνες ο Κιοσέν συναντήθηκε για πρώτη φορά με τον Τσάντρα Μπαχαντούρ Ντάνγκι, τον κοντότερο ζωντανό άντρα του κόσμου εκείνη την εποχή σε εκδήλωση στο Λονδίνο.
Το 2014 ο Κιοσέν εντάχθηκε στο Μαγικό Τσίρκο της Σαμόας και συμμετείχε σε διάφορες παραστάσεις σε όλο τον κόσμο.

Ρεκόρ
-----

Στις 25 Αυγούστου 2009 το όρθιο ύψος του Κιοσέν καταγράφηκε στα 2,51 μέτρα στην πατρίδα του από το Βιβλίο Γκίνες, ξεπερνώντας τον πρώην κάτοχο του παγκόσμιου ρεκόρ Μπάο Σισούν με ύψος 2,36 μέτρων. Ο Κιοσέν κατέχει επίσης το τρέχον ρεκόρ Γκίνες για τα μεγαλύτερο χέρια με μήκος 27,5 εκατοστά και τα δεύτερα μεγαλύτερο πόδια με μήκος 36,5 εκατοστά (αριστερό πόδι) και 35.5 εκατοστά (δεξί πόδι).

Στις 25 Αυγούστου 2010, σύμφωνα με το Πανεπιστήμιο της Βιρτζίνια, οι γιατροί επιβεβαίωσαν ύψος μέχρι και 2,54 μέτρα και δήλωσαν ότι αυτό είναι πιθανώς το πραγματικό ύψος του Κιοσέν, μειωμένο τεχνητά από τη σκολίωση και τη κακή στάση του σώματος.
Στις 9 Φεβρουαρίου 2011 ο Κιοσέν μετρήθηκε από το Βιβλίο Γκίνες στα 2,51 μέτρα και τα χέρια του μετρήθηκαν εκ νέου, φτάνοντας τα 28 εκατοστά και ξεπερνώντας το προηγούμενο ρεκόρ του.

Παραπομπές
----------

1. ↑  8  Δεκεμβρίου 2022. www.guinnessworldrecords.com/news/2022/12/worlds-tallest-man-sultan-kosen-celebrates-40th-birthday-729062. Ανακτήθηκε στις 13  Δεκεμβρίου 2022.
2. 1 2  «World's tallest man Sultan Kosen, an ethnic Kurd, marries in Turkey's Kurdistan». *ekurd.net*. Ανακτήθηκε στις 26 Μαρτίου 2018.
3. ↑  «Dangerous Growth Stopped for World's Tallest Man». Ανακτήθηκε στις 26 Μαρτίου 2018.
4. ↑  «Bodyshock - Episode Guide - All 4». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 24 Σεπτεμβρίου 2018.
5. ↑  «World's tallest man». *The Age*. .
6. ↑  «SULTAN KOSEN basketball profile». Ανακτήθηκε στις 3 Οκτωβρίου 2021.
7. ↑  «Cuando el hombre más alto del mundo quiso ser jugador de baloncesto». Ανακτήθηκε στις 3 Οκτωβρίου 2021.
8. ↑  «Saray'a dev sultan 2.42». Ανακτήθηκε στις 3 Οκτωβρίου 2021.
9. ↑  Jaslow, Ryan (13 Μαρτίου 2012). «World's tallest man, 29, finally stops growing with help from Va. doctors». CBS. Αρχειοθετήθηκε από το πρωτότυπο στις 2012-03-14.. Ανακτήθηκε στις 13 Μαρτίου 2012.
10. ↑  «You may lean to kiss the bride: The tallest man on earth, Sultan Kösen, gets married». *Hurriyet Daily News*. 28 Οκτωβρίου 2013.. Ανακτήθηκε στις 28 Οκτωβρίου 2013.
11. ↑  «Sultan Kösen: Yalan haberler yüzünden yıpranıyorum». ILHA Agency. Αρχειοθετήθηκε από το πρωτότυπο στις 2016-03-04.. Ανακτήθηκε στις 31 Δεκεμβρίου 2015.
12. ↑  «World's tallest man comes eye to eye with world's smallest man for Guinness World Records' Day». *Telegraph.co.uk*. 13 Νοεμβρίου 2014. Ανακτήθηκε στις 16 Νοεμβρίου 2014.
13. ↑  «Magic Circus to bring tallest man in world to Samoa». Ανακτήθηκε στις 26 Μαρτίου 2018.
14. 1 2  «World's tallest man over 8ft high». *BBC News*. 17 Σεπτεμβρίου 2009.. Ανακτήθηκε στις 18 Δεκεμβρίου 2015.
15. ↑  «Tallest man: 'Don't be afraid of me because I'm tall».

Εξωτερικοί σύνδεσμοι
--------------------

* Dünyanın en uzun insanı bir Türk - NTV
* Ο ψηλότερος άνθρωπος του κόσμου